es id es en en gl es es es es gl es pt es es es gl gl gl gl gl gl gl gl gl gl gl gl gl gl en pt es en tr gl en es es es es gl lv es gl es es es es es gl en gl gl gl en gl en gl id
BriefingGalego.com | Campaña RosalíaTE. Día de Rosalía de Castro
El portal de la publicidad gallega
Reproducimos el comunicado publicado por esta entidad con motivo del Día de Rosalía de Castro:
Manifesto da Asociación de Escritoras e Escritores en Lingua Galega (AELG) no Día de Rosalía de Castro 2017
En Galicia existen infinitas formas de amencer: abrente, alborada, clarexa, luzada, rompente. A lírica que abraza os versos de Rosalía posúe as cores reveladoras da primeira luz.
Imaxino a Rosalía no século XIX e vexo unha muller que se aferra ás palabras sen complexos e fai con elas o que o corazón lle pide ao oído en cada instante: fitas de encaixe, diamantes, armas de construción masiva ou versos predestinados a furar as conciencias e facer cambalear os piares do inmobilismo.
Esa é ela. Unha xigante que non precisa respiración asistida, nin prantos, nin ritos florais. Os pulmóns da súa obra aférranse ao futuro e ínflanse coa forza dun país que respira cultura por cada fenda.
En Galicia existen infinitas formas de querer e nós querémoste paxaro, lume, emoción. Querémoste eléctrica e lúa. Insubmisa e valente. A voz que hoxe portaría unha pancarta na cabeza dunha manifestación contra a violencia machista ao berro de: Basta xa, querémonos vivas! A que quedaría afónica de solicitar, día tras día, unha maior presenza do galego na escola, na rúa, na vida. Na Galicia nosa que se estremece por momentos.
Imaxino a Rosalía e véxoa afirmando: Son muller e son galega. Reivindícome como escritora na miña propia lingua e non consinto que ninguén apague a miña voz. Estou tan viva que os meus versos rabuñan as paredes do panteón de galegas ilustres ata facelas sangrar. Négome a ser unha estranxeira exiliada na miña patria. Quero abarcar toda a luz e contaxiarte.
En Galicia existen infinitas formas de chover,
pola banda de Laíño,
pola banda de Lestrove.
E con esa maxia pronuncio: babuxa, chuvisca, poalla, chuvieira, barruzo, dioivo. A lírica que arroupa os versos de Rosalía é un bico anfibio. Debaixo da auga nada a pracer, presumindo das súas branquias. Fóra dela, quita o traxe de escamas, mete as mans na terra e arrinca un libro e unha flor. Esa coa que hoxe queremos agasallar ao mundo. RosalíaTe!
Asociación de Escritoras e Escritores en Lingua Galega (AELG)
Campañas Asociación de Escritores e Escritoras en Lingua Galega, Día de Rosalía de Castro, Rosalíate
← Más Premios Anuaria 2017
Taller de gráfica feminista en Santiago →
Suscríbete a nuestro boletín:
Abierto el plazo de inscripción de los VI Premios Youtubeiras 29/09/2022
Markea inaugura un nuevo curso en las bodegas Martín Códax 28/09/2022
“Pídela por su nombre: DoNorte”, la nueva campaña de consentido para Merluza DoNorte 27/09/2022
La Academia Galega do Audiovisual abre la inscripción para los XXI Premios Mestre Mateo 26/09/2022
¡Estamos de cumple! 13 años de mucha creatividad, publicidad y comunicación 23/09/2022